CELEX: 31982D0028
Language: el
Date: 1981-12-18 00:00:00
Title: 82/28/EOK: Απόφαση τής Επιτροπής τής 18ης Δεκεμβρίου 1981 περί τροποποιήσεως τού καθεστώτος εισαγωγής πού προβλέπεται από τήν απόφαση 81/248/EOK τής Επιτροπής καί εφαρμόζεται στήν Ελλάδα έναντι τής Κίνας, τής Ουγγαρίας, τής Πολωνίας καί τής Τσεχοσλοβακίας όσον αφορά τά κοχλιάρια καί περόνες έτερα τών επαργύρων ή επιχρύσων (Το κείμενο στην ελληνική γλώσσα είναι το μόνο αυθεντικό)

Avis juridique important

|

31982D0028

82/28/EOK: Απόφαση τής Επιτροπής τής 18ης Δεκεμβρίου 1981 περί τροποποιήσεως τού καθεστώτος εισαγωγής πού προβλέπεται από τήν απόφαση 81/248/EOK τής Επιτροπής καί εφαρμόζεται στήν Ελλάδα έναντι τής Κίνας, τής Ουγγαρίας, τής Πολωνίας καί τής Τσεχοσλοβακίας όσον αφορά τά κοχλιάρια καί περόνες έτερα τών επαργύρων ή επιχρύσων (Το κείμενο στην ελληνική γλώσσα είναι το μόνο αυθεντικό)  

Επίσημη Εφημερίδα αριθ. L 010 της 15/01/1982 σ. 0033 - 0033

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 18ης Δεκεμβρίου 1981  περί τροποποιήσεως του καθεστώτος εισαγωγής που προβλέπεται από την απόφαση 81/248/ΕΟΚ της Επιτροπής και εφαρμόζεται στην Ελλάδα έναντι της Κίνας, της Ουγγαρίας, της Πολωνίας και της Τσεχοσλοβακίας όσον αφορά τα κοχλιάρια και περόνες έτερα των επαργύρων ή επιχρύσων  (Το κείμενο στην ελληνική γλώσσα είναι το μόνο αυθεντικό)  (82/28/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 3286/80 του Συμβουλίου της 4ης Δεκεμβρίου 1980 περί των καθεστώτων εισαγωγής έναντι χωρών κρατικού εμπορίου (1), και ιδίως το άρθρο 9 παράγραφος 1,  Εκτιμώντας:  ότι η απόφαση 81/248/ΕΟΚ της Επιροπής (2) καθόρισε την κατάσταση των προϊόντων καταγωγής χωρών κρατικού εμπορίου, των οποίων η θέση σε ελεύθερη κυκλοφορία εντός των Κρατών μελών υπόκειται σε ποσοτικούς περιορισμούς σύμφωνα με τον κανονισμό (ΕΟΚ) αριθ. 3286/80·  ότι, σύμφωνα με το άρθρο 7 παράγραφος 1 του κανονισμού (ΕΟΚ) αριθ. 3286/80, η ελληνική κυβέρνηση πληροφόρησε τα άλλα Κράτη μέλη και την Επιτροπή ότι κρίνει ότι πρέπει να γίνει μια τροποποίηση, δυνάμει του εν λόγω κανονισμού, του καθεστώτος εισαγωγής, το οποίο εφαρμόζεται στην Ελλάδα έναντι της Κίνας, της Ουγγαρίας, της Πολωνίας και της Τσεχοσλοβακίας, όσον αφορά τα κοχλιάρια και περόνες έτερα των επαργύρων ή επιχρύσων (διακρίσεις 82.14 Α και ex Β του Κοινού Δασμολογίου)·  ότι το υπό εξέταση μέτρο εκ της φύσεώς του ευνοεί την προοδευτική ενοποίηση των καθεστώτων εισαγωγής που εφαρμόζονται στα Κράτη μέλη,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Οι ποσοτικοί περιορισμοί για τη θέση σε ελεύθερη κυκλοφορία στην Ελλάδα κοχλιαρίων, κουταλών, περονών, πτύων σερβιρίσματος γλυκισμάτων, μαχαιρών ειδικών δια τους ιχθύς ή το βούτυρον, λαβίδων σακχάρεως και παρομοίων, ετέρων των επαργύρων ή επιχρύσων (διακρίσεις 82.14 Α και ex Β του Κοινού Δασμολογίου), καταγωγής Κίνας, Ουγγαρίας, Πολωνίας και Τσεχοσλοβακίας, αποκλείονται.  2. Οι σταυροί (+) που έχουν αναγραφεί για την Ελλάδα στο παράρτημα της αποφάσεως 81/248/ΕΟΚ της Επιτροπής, σχετικά με τους κώδικες NIMEXE (1980) 82.14-10 και 82.14-99, συνοδεύονται από την υποσημείωση (3) που έχει ως εξής:  «(3) AL, BG, SU, DDR, VN, COR, MO».  Άρθρο 2  Η παρούσα απόφαση εφαρμόζεται από την 1η Ιανουαρίου 1982.  Άρθρο 3  Η παρούσα απόφαση απευθύνεται στην Ελληνική Δημοκρατία.  Έγινε στις Βρυξέλλες, στις 18 Δεκεμβρίου 1981.  Για την 'Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 353 της 29. 12. 1980, σ. 1.  (2) ΕΕ αριθ. L 115 της 27. 4. 1981, σ. 1.